《题高理瞻所藏小景图》
明代·陈安

昔年为客楚江边，雨霁江南二月天。
杨柳画桥深浅水，桃花春岸往来船。
新篘白酒浮杯酽，旋买青鱼出网鲜。
因见画图惊旧梦，东风吹面鬓萧然。

作者简介：明江西新建人，字静简。正统元年进士。授大理寺右寺副，谳狱多所平反。历官陕西布政司参议，改云南，遇涝，劝土官出帑藏赈济。官至湖广左布政使。